Siqaretdən azad olun! » Qadınlar.Co - Qadınlara Özəl Paylaşımlar\nSiqaretdən azad olun!\nSiqareti tərgitməyin bir çox üsulları mövcuddur. Onlardan dünyada ən çox yayılanları sizlərə təqdim edirik:\n1. İlk növbədə özünüzə inanın. Əmin olun ki, siz tərgitə biləcəksiniz. Nə vaxtsa bundan da çətin işlərin öhdəsindən gələ bildiyinizi yadınıza salın.\n2. Siqareti tərgitməklə siz nə əldə edə biləcəksiniz? Bunları kağızda yazın. Məsələn, pula qənaət, dişlərin ağ qalması, ömrün uzanması, gümrahlıq, yaxşı qoxumaq, başqalarında xoş hislər oyatmaq və s. Onda biləcəksiniz ki, siqaret sizə hansı zərbələri vurur və onu tərgitməklə nə kimi üstünlüklər qazanacaqsınız. Yazdıqlarınızı hər gün oxuyun.\n3. Tanışlarınızdan xahiş edin ki, sizin əsəbi olacağınızı anlayışla qarşılasınlar və heç olmasa bir müddət sizi hirsləndirməsinlər.\n4. Mütləq idmana başlayın. Mümkün qədər çox hərəkət etməyə çalışın. İlk vaxtlar təngnəfəs olduğunuzu gördükcə siqaret çəkdiyinizə görə peşman olacaqsınız. Daha sonra bədəniniz açıldıqca istər-istəməz siqaret çəkmək istəməyəcəksiniz. Çünki idmanla siqaret bir-birini inkar edir.\n5. İlk vaxtlar siqaret çəkmək istəyəndə nəfəs gimnastikası edin. Dərindən nəfəs alıb mümkün qədər çox saxlayın və axıracan buraxın. Bu zaman gözlərinizi yumun. Hərəkəti 5-7 dəqiqə dayanmadan təkrar edin. İzafi oksigendən beyniniz dumanlanacaq və siqaret çəkmiş kimi olacaqsınız.\n6. Dişlərinizi gündə iki dəfə yuyun və hər səhər güzgüdə onlara tamaşa edin. Dişlərinizin ağardığını görmək sizə yeni bir stimul verəcək. Onların bir müddət sonra daha ağ olacağını və sizə gözəllik verəcəyini təsəvvür etdikcə həvəsiniz artacaq.\n7. Çoxlu su için. Su bədəninizdəki nikotini yuyub aparacaq və tezliklə nikotin mərkəzi sıradan çıxacaq.\n8. Günün hansı vaxtları siqaret istədiyinizi yadınıza salın. Məsələn, ac olanda, hirslənəndə, içki içəndə və sair. Bu vəziyyətlərdən mümkün qədər uzaq olmağa çalışın. Əgər alınmırsa, həmin vaxtlar başınızı başqa şeylərlə qatın. Məsələn, kiməsə zəng vurun, sevdiyiniz musiqi altında rəqs edin və ya xoşladığınız işlə məşğul olun. İnanın ki, bir neçə dəqiqədən sonra siqaret istəyiniz öləcək.\n9. Ağzınızı saqqızla, konfetlə, müxtəlif çərəzlərlə məşğul edin.\n10. Siqareti tərgitmiş adamları tez-tez yadınıza salın və güzgünün qabağında öz-özünüzə deyin: «Sən ondan zəif adam deyilsən, o buraxdısa, deməli, sən də buraxa bilərsən».\n11. Gündə bir neçə dəfə qəhvə için. Mümkün qədər şirin olmasın. Onun tərkibindəki kofein maddəsi bədəninizi və damaq dadınızı aldadacaq. Elə hiss edəcəksiniz ki, siqaret çəkmişsiniz. Vaxt ötdükcə, siqaret istəyiniz azaldıqca kofeini də gündəlik rasionunuzdan yavaş-yavaş çıxarın.\n12. Övladınızın və ya ən çox sevdiyiniz insanın şəklini özünüzlə gəzdirin. Arxasına yazın ki, mən siqareti sənə görə atıram! Hər dəfə siqaret istəyəndə bu şəklə baxsanız, vicdanınız sizə kömək edəcək.\n13.Siqareti tərgitmək istəyən insanlar hansı qidaları qəbul etməlidir?\nBu sual onları daim düşündürüb. Dietoloqlar siqaretin dadını korlayan qidaların siyahısını hazırlayıblar. Siqareti tərgitməyə pomidorlar, istiot, badımcan, süd və digər qidalar yardım edir. Bundan əlavə, siqaret çəkməyə meyilliliyi artıran və tüstünün dadını yaxşılaşdıran, tərkibində kofeinin miqdarı artıq olan qidalar da mövcuddur. Bu qidalara isə xüsusilə qəhvə, çay və "Koka-kola" daxildir.\nƏgər kimlərsə siqareti tərgitmək istəmirsə, dietoloqlar onlara rasionlarını tərkibində C vitamini bol olan sitrus meyvələri ilə zənginləşdirməyi məsləhət görürlər.\nSon söz əvəzi: əgər siqaret çəkən deyilsinizsə, başlamasanız yaxşıdır. Gördüyünüz kimi, bu pis vərdişdən azad olmaq olduqca çətindir. Yox, əgər başlamışsınızsa, tərgitmək istəyirsinizsə, bunu qəti qərarlaşdırın. Nə üçün tərgitmək istədiyinizi dəqiqləşdirin. Heç nədən çəkinməyin, özünüzə inanın. Bundan sonra sizə təklif olunan metodlardan birinə başlayın. Sağlam həyat böyük bir idman zalı kimidir. Onun hər tərəfdən qapısı var. Bir qapıdan girə bilmirsinizsə, yəni tərgitməyin bir üsulu sizə kömək etmirsə, başqa qapıları tapın, yəni digər üsullara əl atın. Əsas odur ki, inadkar olun. Onda mütləq alınacaq!скачать dle 11.3\nÜrəyinizi qorumaq istəyirsizsə aşiq olun\n5 günə siqaretdən imtina et!\nXoş əhval-ruhiyyənin sirləri\nSiqareti tərgitmək üçün kahı yeyin\n30 298 1\n16 281 0\n13 010 0\n12 106 0\n9 951 0\n9 920 0\n8 792 0\n7 940 0\n7 652 0


Cəmiyyət Archives – Page 2 of 4 – Abzas.net\nJurnalistin appelyasiya şikayəti təmin olunmadı\nİyulun 14-də Bakı Apellyasiya Məhkəməsində Meydan TV ilə əməkdaşlıqda günahlandırılan jurnalist Aytac Əhmədovanın şikayəti üzrə məhkəmə prosesi keçirilib. Məhkəmə şikayəti təmin etməyib və birinci instansiya məhkəməsinin şikayəti icraata götürməməyini haqlı sayıb. Baş Prokurorluğun Ağır Cinayətlər üzrə İşlər İdarəsi jurnalist Aytac Əhmədovanın ölkədən çıxışına qadağa qoyub. Nəsimi Rayon Məhkəməsində iyunun 14-də keçirilən...\nMetropoliten keçən ili də zərərlə işləyib\n"Metropoliten ili 28 mln. 305,023 min manatlıq zərərlə başa vurub" "Bakı Metropoliteni" QSC 2015-ci ilin maliyyə vəziyyəti haqqında hesabatı açıqlayıb. APA-nın məlumatına görə, 2014-cü il ilə müqayisədə ötən il Bakı metrosunun cəmi aktivləri 10,75% artaraq 2 mlrd. 226 mln. 770,658 min manat olub. Hesabat dövrünə QSC-nin cəmi uzunmüddətli aktivləri 2 mlrd. 147...\n2014-cü ilin sonunda Azərbaycanın Kanberradakı səfirliyi yeni il gecəsinə rüsumsuz alkoqollu içki və siqaretlə bağlı inanılmaz bir sifariş verib. Mediaya sızan sənədlər göstərir ki, səfir Rövşən Cəmşidov və mühasib Araz Xasıyev diplomatik statuslarından yararlanaraq, Avstraliya hökumətindən 2 min litr pivə, 1100 litr şərab, 520 litr spirt və 40 min...\nVətəndaş Cəmiyyəti Forumu: QHT və KİV-ə qarşı təqiblərə son qoyulsun\nÇərşənbə axşamı keçirilən “Vətəndaş cəmiyyətinin çağdaş durumu: Dəyişikliklər üçün nə etməli?” forumunun qətnaməsində vətəndaş cəmiyyətinin dövlət quruculuğunda və cəmiyyətin inkişafında tam iştirak edə bilməsi üçün hakimiyyət QHT və KİV-in fəaliyyəti yolundakı maneələri aradan qaldırmağa çağırılır. Qətnamə beş bloku əhatə edir: qanunvericilik, fəaliyyət şəraiti, insan hüquqları, söz azadlığı, siyasi məhbuslar problemi. Əsasən...


"Vergilər Nazirliyi tərəfindən 30-dan artıq müəssisədə aksiz - nəzarət postları qurulub. Müəssisənin çıxışında qurulan postda vergi orqanı əməkdaşları müəssisə açılandan bağlanana kimi dayanıb müşahidə aparırlar. Bunun nəticəsində çox ciddi problemlər ortaya çıxdı. Əslində biz bu problemləri bilirdik, amma onları konkretləşdirib sübuta yetirmək lazım idi. Aksizlərin dəyişdirilməsi – araq aksiz markasının şəraba, şərab aksiz markasını isə arağa vurulması və burada vergidən yayınma məsələləri var idi. Məbləğlər də kifayət qədər yüksək, milyonlarla ölçülürdü. Bütün bunların qarşısı alındı. Spirtli içki istehsalı artdı. Əslində isə istehsal artmadı, sadəcə müəssisələr real dövriyyə göstərməyə başladılar. Təbii ki, bunlar vergidən yayınanlar arasında müəyyən suallar çıxarırdı. Amma indi sakit dönəmdir. Hamı başa düşdü ki, bu qanunun tələbidir, dövlətin qanunlarına hörmətlə yanaşmaq lazımdır".\nOnun sözlərinə görə, mütəmadi olaraq gömrüklə birgə nəzarət tədbirlərini həyata keçiririk. "Gömrükdən şəxsi istifadə üçün keçirilən bəzi mallar sonradan bazarlarda satılır. Dünyanın hər yerində olduğu kimi bizdə də saxta aksizlər mövcuddur. Bütün bunlara qarşı mübarizə aparılır",- deyə S. Ələkbərov bildirib.


Biz gəldik, Qarabağ... Xoş gördük, Qarabağ! | AzPolitika — onlayn siyasi-ictimai qəzet\nRƏHBƏR VƏ MÜƏLLİM 27 Yanvar, 2021\nAğoğlan və Ağqız kilsələri 25 Yanvar, 2021\nKTN-nin BUİLKİ ƏSAS PRİORİTETİ: İntensiv bağçılığın inkişafı 25 Yanvar, 2021\nBiz gəldik, Qarabağ... Xoş gördük, Qarabağ!\nDərc olunub: 28/09/2020 - 16:33\nSalam, tut ağacı!\nHə, mənəm... 27 il əvvəl səni tək qoyub gedən adam...\nBilirsən, niyə? Səni tək qoyub getdiyim üçün 27 ildi xəcalət çəkirəm...\n27 ildi sən burda, mən orda təkəm...\nÜzünü yana çevirmə, üzümə bax...\nBu 27 ildə bir dəqiqə də səni unutmamışam. Hər gecə yuxuma girirdin. Bəzən gecələr dik atılırdım...\nAnam hər gün danışır: uşaq olanda mənim beşiyimi sənin budaqlarından asırmışlar...\nMən yenə uşağam, qoca tut ağacı.\nQalx, qollarının arasına al məni...\nDaha heç kimi bizi ayıra bilməyəcək...\nBiz əbədiyyətə qədər birlikdə olacağıq...\nO, nə səsdir?\nO, Azərbaycan əsgərinin ayaq səsidir. 27 ildi kökünə balta çalan adamların ömrünə balta çalmaq üçün gəlib. Çıx onun pişvazına...\nBiz gəldik, Qarabağ...\nXoş gördük, Qarabağ!\nOXUCU 2020-10-03 00:54:00\nTut ağacı bizdən incimə.biz səni həmişə yuxularımızda görərdik.Görürdük ki,bu illər ərzində bir dəfə də olsun bar vermədin.istəmədin ki barından düşmən yesin.Mənim uşaqliq xatirələrim,cavanlıq həsrətim biz gəlmişik.\nOXUCU 2020-09-30 11:14:18\nAğladım, Etibarlı tut ağacı gör neçə il bizi gözləyib.həsrətlə Yazıya görə təşşəkür.\nXalq 2020-09-28 17:19:48\nYazıya görə çox sağ olun Seymur müəllim! Çox kövrəldim təşəkkürlər. Var olun!\nSeyid Ənhu 2020-09-28 16:57:47\nMən o tut ağacıyam. Heç kim məni dindirməsin, hamınızdan küsmüşəm.


Zahir Əmənov sərbəst buraxıldı: polis nəzarətinə verildi - JURNALİST ARAŞDIRMA MƏRKƏZİ\nAna səhifə/Xəbərlər/Manşet/Zahir Əmənov sərbəst buraxıldı: polis nəzarətinə verildi\nXəbər verdiyimiz kimi, dünən “Cənub Xəbərləri” qəzetinin baş redaktoru polsi tərəfindən saxlanılaraq, barəsində CM-in 182.1 maddəsi ilə cinayət işi açılmışdı. JAMAZ.İNFO xəbər verir ki, Zahir Əmənovun saxlanılmasına səbəb, guya, onun Masallı rayonu Sığdaş kənd icra nümayəndəsindən 1500 manat pul tələb etməsi olub.\nQeyd edək ki, bununla bağlı ölkənin tanınmış jurnalistləri DİN rəhbəri Vilayət Eyvazova müracət edərək, baş redaktorun sərbəst buraxılmasını xahiş ediblər. Onlar baş redaktorun istintaqın gedişatına mane olmayacağına zamin durduqlarını bildiriblər. Nazirlikdən isə qeyd ediblər ki, məsələ diqqətlə araşdırlacaq və nazir bununla bağlı lazımi göstərişlər verib.\nAz öncə Zahir Əmənovun vəkili Elçin Sadıqov bildirib ki, baş redator sərbəst buraxılıb. Onun sözlərinə görə, Zahir Əmənov barəsində polis nəzarətinə verilmə tədbiri seçilib.\nBildirək ki, Zahir Əmənovun həbsi kifayət qədər şübhəli hesab olunurdu. Belə ki, onun Masallı rayon İcra Hakimiyyətinin başçısı Şahin Məmmədov haqqında sərt tənqidi yazılar dərc etməsi, barəsində sifarişli həbsin seçilməsi üçün əsaslı şübhələr yaradıb.


2017 il, Rustavi (AUTOPAPA), gömrükdə rəsmiləşdirilməyib, tel. +995598481894\n2012 il, Rustavi (AUTOPAPA), gömrükdə rəsmiləşdirilmiş, tel. +995551515700\n92 bin km, avtomat, 2.5 l, benzinlə, Sükan: sol\n2012 il, Rustavi (AUTOPAPA), gömrükdə rəsmiləşdirilməyib, tel. +995597078147\n84 bin km, avtomat, 2.5 l, benzinlə, Sükan: sol\n2016 il, Rustavi (AUTOPAPA), gömrükdə rəsmiləşdirilmiş, tel. +995596222248\n1999 il, Axalkalaki, gömrükdə rəsmiləşdirilmiş, tel. +995599090162\n325 500 bin km, mexaniki, 2.5 l, benzinlə, Sükan: sol\n2015 il, Rystavi , gömrükdə rəsmiləşdirilmiş, tel. +995579280087\n88 000 bin km, avtomat, 2.0 l, benzinlə, Sükan: sol\n64 000 bin km, avtomat, 2.0 l, benzinlə, Sükan: sol\n19 950 L 2012 il\n23 370 L 2016 il\n18 525 L 2002 il\n30 780 L 2016 il


İbrahim Şehiç, Riçard Almeyda və Vaqner Silvadan Xocalı paylaşımı - Olimpiya Idman NövləriOlimpiya Idman Növləri\n26 fevral 2020 / 15:29 Baxış sayı: 71\n“Qarabağ”ın sabiq futbolçuları – İbrahim Şehiç və Riçard Almeyda Xocalı soyqırımının ildönümünə biganə yanaşmayıblar. Allsport.az xəbər verir ki, bosniyalı qapıçı və milliləşdirilmiş braziliyalı yarımmüdafiəçi “Instagram”da faciə ilə bağlı payaşım ediblər.\nHazırda Ağdam klubunda çıxış edən əcnəbi oyunçular arasında isə Vaqner da Silva soyqırımla bağlı paylaşım edib.\nBu gün ermənilərin törətdiyi Xocalı soyqırımının 28-ci ili tamam olur.


Azərbaycanda prezident seçkisi dövründə sərbəst toplaşmaq azadlığının məhdudlaşdırılması halları müşahidə olunmayıb - QHT-nin hesabatı - Trend.Az\nAzərbaycanda prezident seçkisi dövründə sərbəst toplaşmaq azadlığının məhdudlaşdırılması halları müşahidə olunmayıb - QHT-nin hesabatı\nSiyasət Materials 8 Oktyabr 2008 13:32\nAzərbaycan, Bakı, 08 oktyabr/ Trend , müxbir İ.Əlizadə/ Azərbaycanda prezident seçkisi öncəsi təbliğat-təşviqat kampaniyası dövründə sərbəst toplaşmaq azadlığının məhdudlaşdırılması halları müşahidə olunmayıb.\n"Təbliğat-təşviqat kampaniyasının başladığı 17 sentyabrdan oktyabrın 7-dək namizədlərin təbliğatı üçün 505 yığıncaq keçirilib və sərbəst toplaşmaq azadlığının təmin olunmasına ciddi mane yaradılmayıb", çərşənbə günü Azərbaycanda İnsan Hüquqlarına Dair Beynəlxalq Standartların Təsbiti üzrə Birgə İşçi Qrupun apardığı monitorinqlə bağlı Trend Xəbərlər Şirkətinin Mətbuat Mərkəzində keçirilən mətbuat konfransında ekspert Əliməmməd Nuriyev bildirib.\nTrend -un arayışı: Azərbaycanda prezident seçkisi oktyabrın 15-də keçiriləcək. Prezident seçkisində yeddi namizəd - Yeni Azərbaycan Partiyasının (YAP) sədri, hazırkı dövlət rəhbəri İlham Əliyev, müxalif Ümid Pariyasının sədri İqbal Ağazadə, Böyük Quruluş Partiyasının sədri Fazil Qəzənfəroğlu, Bütöv Azərbaycan Xalq Cəbhəsi Partiyasının sədri Qüdrət Həsənquliyev, Müasir Müsavat Partiyasının sədri Hafiz Hacıyev, Azərbaycan Liberal Demokrat Partiyasının sədri Fuad Əliyev və müstəqil namizəd Qulamhüseyn Əlibəyli iştirak edir.\nNuriyev qeyd edib ki, prezidentliyə namizədlər daha çox qapalı yerlərdə yığıncaqlar keçiriblər: "Bütün yığıncaqlar icra hakimiyyəti orqanlarının ayırdığı yerlərdə baş tutub. Yalnız hakim Yeni Azərbaycan Partiyası (YAP) prezidentliyə namizəd İlham Əliyevin təbliğatı üçün sentyabrın 17-də Bibiheybətdə mitinq keçirib".\nOnun sözlərinə görə, Bütöv Azərbaycan Xalq Cəbhəsi Partiyası oktyabrın 13-də, Böyük Quruluş və Müasir Müsavat partiyaları isə oktyabrın 11-də ayrı-ayrılıqda "Təbriz" kinoteatrının qarşısında mitinq keçirmək üçün Bakı Şəhər İcra Hakimiyyətinə müraciət edib.\n"Təbliğat-təşviqat kampaniyası dövründə ən çox toplantı keçirən YAP-dır. Hakim partiya 451 yığıncaq keçirib və bu tədbirlərlə 371 min nəfər iştirak edib. Qüdrət Həsənquliyev isə beş yığıncaq keçirib. Prezidentliyə namizədlər, Ümid Partiyasının sədri İqbal Ağazadə və Azərbaycan Liberal Demokrat Partiyasının sədri Fuad Əliyev könüllü şəkildə kütləvi yığıncaqlar keçirməkdən imtina ediblər. Onlar daha çox elektron KİV-də və "qapı-qapı" təbliğat aparmağa üstünlük verirlər", - deyə ekspert əlavə edib.\n15:57 Gündəm Materials\n15:36 Gündəm Materials\n14:55 Hadisə Materials\n13:46 Hadisə Materials\n13:06 Cəmiyyət Materials\n13:04 Siyasət Materials\n12:20 Siyasət Materials\n12:00 Telekommunikasiya Materials\n11:18 Cəmiyyət Materials\n11:14 İqtisadiyyat Materials\n09:58 Cəmiyyət Materials\n09:46 Dünya xəbərləri Materials\n08:56 Dünya xəbərləri Materials\n08:37 Dünya xəbərləri Materials\n08:14 Dünya xəbərləri Materials\n07:48 İqtisadiyyat Materials\n07:13 Dünya xəbərləri Materials\n06:04 Dünya xəbərləri Materials\n05:29 İdman Materials\n04:55 Dünya xəbərləri Materials\n04:20 İdman Materials\n03:09 Dünya xəbərləri Materials\n02:33 Dünya xəbərləri Materials\n01:58 Siyasət Materials\n01:24 Hadisə Materials\n00:12 Dünya xəbərləri Materials\nAlmaniyada G7 sammiti ilə əlaqədar 20 minədək etirazçının küçələrə çıxacağı gözlənilir\n25 İyun 19:46 Dünya xəbərləri Materials\nƏrdoğan və Stoltenberq İsveç və Finlandiyanın NATO-ya üzvlük müraciətini müzakirə ediblər\n25 İyun 19:18 Siyasət Materials\nGoranboyda iki azyaşlı qızın ərə verilməsinin qarşısı alınıb\n25 İyun 19:02 Cəmiyyət Materials\nHərbi yönümlü QHT-lər orduya dəstək verdi (FOTO)\n25 İyun 18:26 Cəmiyyət Materials\n25 İyun 18:00 Siyasət Materials\n25 İyun 17:59 Hadisə Materials\n25 İyun 17:38 Hadisə Materials\n25 İyun 17:31 İqtisadiyyat Materials\n25 İyun 17:08 Siyasət Materials\n25 İyun 17:07 Siyasət Materials\n25 İyun 17:02 Siyasət Materials\n25 İyun 16:45 Cəmiyyət Materials\n25 İyun 16:42 Cəmiyyət Materials\n25 İyun 16:40 Cəmiyyət Materials\n25 İyun 16:32 Cəmiyyət Materials\n25 İyun 16:21 Siyasət Materials\n25 İyun 16:04 Cəmiyyət Materials\n25 İyun 15:46 Dünya xəbərləri Materials\n25 İyun 15:35 Cəmiyyət Materials\n25 İyun 15:32 Siyasət Materials\n25 İyun 15:30 Siyasət Materials\n25 İyun 15:27 Cəmiyyət Materials\n25 İyun 15:06 Dünya xəbərləri Materials\n25 İyun 14:58 Dünya xəbərləri Materials\n25 İyun 14:47 Energetika Materials\n25 İyun 14:40 İqtisadiyyat Materials\n25 İyun 14:12 Cəmiyyət Materials\n25 İyun 13:52 Siyasət Materials\n25 İyun 13:51 Siyasət Materials\n25 İyun 13:50 Gündəm Materials\n25 İyun 13:30 Cəmiyyət Materials\n25 İyun 13:14 Cəmiyyət Materials\n25 İyun 12:57 Hadisə Materials\n25 İyun 12:54 Dünya xəbərləri Materials\n25 İyun 12:35 İqtisadiyyat Materials\n25 İyun 12:24 Siyasət Materials\n25 İyun 12:21 Cəmiyyət Materials\n25 İyun 12:14 Hadisə Materials\n25 İyun 12:13 Cəmiyyət Materials\n25 İyun 12:07 Dünya xəbərləri Materials\n25 İyun 11:57 Cəmiyyət Materials\n25 İyun 11:46 Cəmiyyət Materials\n25 İyun 11:18 Siyasət Materials\n25 İyun 10:57 Siyasət Materials\n25 İyun 10:55 Gündəm Materials\n25 İyun 10:23 Cəmiyyət Materials\n25 İyun 10:16 Hadisə Materials\n25 İyun 10:10 İqtisadiyyat Materials\n25 İyun 10:00 Siyasət Materials


Qida əlavələri (vitaminlər və probiotiklər) - Hekim.pro Profiseonal Həkimlər\nHome/Həkim Məsləhətləri/Qida əlavələri (vitaminlər və probiotiklər)\n23.06.2018 Həkim Məsləhətləri 358 Views\nVitaminlər – üzvi birləşmələr olub, insan və heyvanların qidasının zəruri hissəsidir. Vitaminlərin əsas mənbəyi bitki mənşəli qidalardır. Lakin onlar, həmçinin balıq və ət məhsullarında, süddə, yumurtada da vardır. Qidanın tərkibində vitaminlər olmadıqda orqanizmin funksiyası pozulur və xəstəliklə – avitaminozla (sinqa, raxit, qanaxma, boyatmanın ləngiməsi) nəticələnir.\nB1 vitamini maddələr mübadiləsinin bir sıra proseslərinə təsir göstərir. O, orqanizmdə sinir sistemi fəaliyyətinin normallığı üçün zəruridir. Orqanizmdə bu vitamin olmadıqda ağır avitaminoz “beri-beri” xəstəliyi yaranır. B1 vitamini qəbul etməmiş insanlarda 1-3 aydan sonra yüngül yorğunluq, arıqlama baş verir. B1 vitamini ən çox pivə mayasında, buğdada, arpada, paxlada, düyü və vələmir yarmasında, qaraciyərdə, yumurta sarısında olur. Yaşlı insanın gündəlik norması 2-3 mq-dır. B12 vitamini daha çox istifadə edilir. Bu vitamin orqanizm üçün çox zəruri olan nuklein turşuları sintezində iştirak edir. Orqanizmdə çatışmazlığı qanazlığına səbəb olur.\nC-vitamini – askorbin turşusu vitaminlərin ən geniş yayılmış formasıdır. Askorbin turşusu qan yaranmasına təsir göstərir, zəhərlənmədən xilas olmaqda orqanizmə kömək edir. C vitamini bir çox bitkilərin tərkibində daha çox olur: itburnu, kələm, turp, bibər, pomidor, yaşıl soğan, yaşıl noxud, portağal, limon, mandarin, alma, moruq və.s. Həmçinin dalaq, qaraciyər, at südündə C vitamini vardır. C vitamininin çatışmazlığı zamanı sinqa xəstəliyi əmələ gəlir. Sinqa zamanı təngnəfəslik, fiziki zəiflik, tez yorğunluq, əsəbilik, yuxulama kimi hallar baş verir. Qan damarları kövrək olur və dəridə qanaxma başlayır, dişlərin dibi qanayır və tədricən tökülür. Xəstəlik, hətta, ölümlə nəticələnə bilir. Sinqa xəstəliyi C vitamini qəbul etməklə tez bir zamanda müalicə olunur. Yaşlı adamın C vitamininə gündəlik təlabatı: yüngül işlə məşğul olanlarda 75-100 mq, ağır işlə məşğul olanlarda 200-300 mq-dır. Bəzən C vitaminini «müqavimət vitamini» də adlandırırlar.\nİnsan orqanizminə müvafiq miqdarda daxil edildikdə onun sağlamlığına fayda verən “canlı mikroorqanizmlər” ə probiotiklər deyilir. Normal bağırsaq florasını təşkil edən və patogen olmayan qram-mənfi və qram-müsbət bakteriyalar, habelə göbələklər probiotiklərə aid edilir. Probiotiklər qidaya əlavə hesab edilir və ümumiyyətlə təhlükəsiz hesab olunur. Lakin probiotiklər dərman olmadığından onların istehsalı və istifadəsinə nəzarət fərqlidir. Bu səbəbdən də həkimlər probiotiklərin istifadəsində ehtiyyatlı olmalıdır. Probiotik orqanizmlər əsasən fermentasiya olunmuş qida məhsullarında (məs., qatıq, xama, yoqurt və s.) rast gəlinən bakteriyalarla eynidir. Digər probiotik preparatlarda olan orqanizmlər bağırsaqda rast gəlinən bakteriyalarla eynidir. Düşünülür ki, probiotiklərin müsbət təsiri bağırsaq mikroflorasında balansın bərpa olunması ilə bağlıdır. Həmin faydalı mikroorqanizmlər zərərli mikroorqanizmlərlə qida elementləri uğrunda rəqabət aparır.\nPrevious Çanaq orqanlarının iltihab xəstəliyi\nNext Qaraciyər fəaliyyətinin ağırlaşdığını bildirən 6 əlamət


Məhz bu istiqamətdə Azərbaycan Televiziyasının tutduğu mövqe tamaşaçının informasiya təlabatını ödəməklə bərabər, cəmiyyətdə sabitləşdirici rol oynamaqdan ibarətdir. Sürətlə baş verən texnoloji dəyişikliklər dünyanı bir ovuca sığacaq qədər kiçiltmişdir. AZTV-nin qarşısında duran əsas səciyyəvi xüsusiyyətlərindən biri informasiya sənayesinin qurulmasını özündə ehtiva etməsidir. İnformasiya və telekommunikasiya texnologiyalarının geniş vüsət almasından əlavə tamaşaçı şüurunun təkmilləşməsi, hadisələrə müasir yanaşma tərzi, operativlik ciddi və arzuolunan dəyişikliklərə gətirib çıxarmaqdadır. Sözsüz ki, peyk sistemi vasitəsilə dünyaya yayımlanan Azərbaycan Televiziyası\ninformasiyanın əldə edilməsi, istehsalı, ötürülməsi istiqamətindəki bütün tarixi mərhələlərdə tamaşaçıların həyatında mühüm rol oynamaqdadır. İnformasiya cəmiyyətinin qurulmasında, milli doğal quruluşun yaddaşlardan silinməməsində AZTV-nin xidmətləri danılmazdır. Bu da qısa zaman kəsiyində müasirliyə, dünyaya inteqrasiyaya doğru dinamik inkişaf tempi ilə çatmağa çalışan AZTV-nin modern dünyadan əxz etdiyi xüsusiyyətdir.\n"AZTV mədəni ailə kanalıdır” söyləyənlər yanılmır. Müasir studiyalar, dünya standartlarına cavab verən texnoloji yeniliklərdən yararlanan kanalda peşəkar diktorların apardığı verilişlər, incəsənət xadimlərinin hazırladığı proqramlar zövq oxşamaqla yanaşı, informasiya bolluğu ilə seçilir. Elə buna görə də adıçəkilən kanalın fəaliyyətinə dərin düşüncə ilə baxılmalıdır. 2019-cu ilin əvvəlində Prezident İlham Əliyev cənablarının AZTV-də kadr dəyişikliyi və islahatların müxtəlif sahələri əhatə etməsi nəticəsində baş verən yeniliklər müasir televiziyanı düşüncəli tamaşaçıların zövqünü oxşayan bir məkana çevirməyə xidmət edir. Artıq yeni layihələrə start verilib, studiyalar yenilənir, uzun illərdən bəri durğunluq yaranan televiziya filmləri və tamaşalarının illik planı təsdiqlənib. Cəmiyyətdə işıqlı düşüncəsi ilə seçilən bütün ziyalılara televiziyanın qapısı açıqdır. Eyni zamanda siyasi gündəmdəki hadisələrin işıqlandırılması, tamaşaçılara doğru-düzgün çatdırılması üçün verilişlərin, talk-şouların sayı artırılıb. İctimiai-siyasi proqramlar studiyasında hazırlanan "Həftə” Analitik-İnformasiya proqramı, "Günün Nəbzi”, "Bizim Planet”, "Əsas Məsələ”, "Nəsillərin Debatı”, eləcə də Xəbərlər və Səhər Proqramları, o cümlədən digər studiyalarda hazırlanan verilişlər bugünün və tamaşaçıını tələblərinə tam uyğun şəkildə yenidən hazırlanır. Bütün bunlar yalnız tamaşaçının təlabatının ödənilməsinə hesablanıb. Dövrün tələbləri qarşısında yeni fəaliyyət planını elan edən AZTV-də canlanma hiss olunur. Bunu artıq tamaşaçı da hiss edir. Bu gün AZTV-nin kollektivi gəncləşdirilir, xarici ölkələrdən canlı bağlantılar yaradılır, ictimai-siyasi proqramların sayı artırılır. Bundan başqa, verilişlərin sosial şəbəkələrdə nümayişi üçün xüsusi personaldan ibarət qrup da yaradılıb. Bu həm tamaşaçı auditoriyasının genişlənməsinə, həm də operativliyə xidmət edəcək. Verilişlərin yeni dizaynda təqdimatı da vacib məsələlər sırasındadır. Ölkəmizdə baş verən canlanmanın, inkişafın, yeni layihələrin icrasının, insanların rifahının yaxşılaşdırılması üçün görülən işlərin əhəmiyyətinin dünya tamaşaçısına çatdırılması da mühüm əhəmiyyət kəsb edir. Məhz bu baxımdan studiyaların yeni görkəmi, son texnoloji vasitələrlə bütün bunların vizual qaydada dünyaya nümayişi indi televiziyanın əsas planları sırasındadır.\n13 fevral 2019-cu il


12 Noyabr 2015 18:03 (UTC+04:00)\n"Anglo Asian Mining" (LSE: AAZ) Azərbaycan höküməti ilə bağlanılmış Hasilatın Pay Bölgüsü Sazişi vasitəsilə Azərbaycanda qızıl, mis və gümüşün kəşfiyyat və istehsalı ilə məşğul olur. Şirkətin adi səhmlərinin ticarəti London Fond Birjasının "Alternativ İnvestisiya Bazarı" sub-bazarında aparılır.\nHesabata əsasən, Bizim Anglo Asian Mining ilə tövsiyəmiz 5-5.50 GBp (penni) qiymətindən "ALIŞ"-dır və hədəf qiyməti 15 GBp-dir ki, bu da 200%-lik qazanc deməkdir.\nBakı Fond Birjasının üzvlərinin sayı artıb\nBiznes və iqtisadiyyat xəbərləri 2 Mart 2015 18:43


Siyasi məhbusların ailələrindən sərt etiraz – Açıqlamalar\n26 Mart 2015 - 14:23\nNovruz bayramı ilə əlaqədar imzalanan əfv sərəncamı ümidləri doğrultmadı. Məhbuslar və onların ailələrinin bu bayramdan gözləntiləri yüksək olsa da, əvvəldən cızılan tablo dəyişmədi. Siyasi motivlərə görə həbsxana həyatı yaşamağa məhkum edilmiş məhbusların əksəriyyətinə əfv şamil olunmadı. Əvvəldən veriləcək əfv sərəncamında əsasən xəstə, cəzalarının böyük hissəsini çəkən, prezidentə müraciət edən məhbusların nəzərə alınacağı deyilirdi. Amma tam əksi oldu. Deyilənlərin heç biri həyata keçmədi. Hətta əfv üçün müraciət edən məhbuslar da azad olunmadı. Məhbus ailələri son əfv sərəncamından narazıdırlar.\nMüsavat başqanının müavini Tofiq Yaqublunun qızı Nigar Yaqublu atası ilə əfvdən sonra görüşmədiyini, yalnız telefon vasitəsilə əlaqə saxladıqlarını bildirdi:\n“Bir yenilik yoxdur. Bazar günü görüşəcəm. Əfvdən sonra görüş imkanı olmadı. Martın 22-də zəng etmişdi. Hər kəsi bayram münasibətilə təbrik etdi. Son əfvlə bağlı mövqeyini ifadə etdi. Danışarkən bunlari dedi: “Novella Cəfəroğlu, Səadət Bənəniyarlı, Arzu Abdullayeva, Mirvari Qəhrəmanlı ölkədə kifayət qədər tanınmış və xeyli əməyi olan hüquq müdafiəçiləridir. Ancaq onların hələ də İşçi Qrupunda qalmaları çox üzücüdür. Mən təklif edirəm ki, həmin hüquq müdafiəçiləri İşçi Qrupunu tərk etsinlər. çünki artıq neçənci dəfədir ki, onlarin siyasi məhbuslarla bağlı tələblərinə məhəl qoyulmur və hakimiyyət onlarla oynayır. Artıq orada qalmağın mənası yoxdur. Mən bu təklifi keçən dəfə də etmişdim”.


“İlhamə Quliyevanın səviyyəsinə çatmayanlar”¦” ”“ Millət vəkili\n01/07/2013 [16:35] - Siyasət - ( 2336 dəfə baxılıb)\n“İlhamə Quliyeva çox böyük sənətkardır. Bəlkə də ona fəxri ad da lazım deyil, xalqın rəğbətini qazanmış bir insandır. Amma bununla yanaşı, bəzən İlhamə xanım o qədər darıxır ki, özü-özünə ad verir”. Moderator.az xəbər verir ki, bunu Lent.az-a açıqlamasında Milli Məclisin mədəniyyət komitəsinin sədri, millət vəkili Nizami Cəfərov bildirib. Onun sözlərinə görə, İ. Quliyevanın səviyyəsinə çatmayanlar da başlayırlar özü-özlərinə ad verməyə.\n“Gənclərin iddialı olmağı normaldır. Çox təəssüf ki, bizdə yaşlaşandan sonra iddialar əmələ gəlir. Amma onların bu iddialara ehtiyacı yoxdur. Çünki onlar böyük bir sənət yaradıblar”- deyə millət vəkili əlavə edib. Komitə sədri vurğulayıb ki, fəxri adının olub-olmamağından asılı olmayaraq, sənətkarı yüksəldən həm onun sənəti, həm də şəxsiyyətidir:\n"Sənətkar gərək özünü belə məişət səviyyəsində müzakirəyə qoşmasın. Heç kəs deyə bilməz ki, ya Aygün Kazımova, ya Briliant Dadaşova, ya da Rəqsanə istedadsızdırlar. Bunu demək Allahsızlıq olardı. Onlar klassik sənətkarlar qədər fəaliyyət göstərirlər”.\nN.Cəfərovun sözlərinə görə, onlar gərək elə etsinlər ki, qazandıqları nüfuzu yerə vurmasınlar:\n“Əgər cəmiyyət, mətbuat deyirsə ki, həmin sənətçilərə verilmiş fəxri adlar geri alınmalıdır, bu elə onlardan fəxri adları geri almaq qədər böyük təqsirləndirmədir”.


Robin Qud, Stepan Razin, Koroğlu, və ya, məmur kreslosu\nRusiyada son illər müxalif liderlərdən biri olan Navalnının Baş Nazir, Baş Prokuror, prezidentin mətbuat katibi və digər yüksək vəzifəli məmurlarla bağlı korrupsiya araşdırmaları olub. Bu araşdırmalar cəmiyyət tərəfindən çox diqqətlə izlənilir. Medvedyev haqqında yaydığı "On vam ne Dimon" video-araşdırmasına 50 mln.-dan çox baxış oldu, baş nazirin korrupsiya əməllərinə görə onminlərlə insan 40-dan çox Rusiya şəhərlərində etiraz aksiyasına çıxdı. Hətta federal TV kanallar belə bu araşdırmanı müzakirə etməyə məcbur oldu, Medvedyevin reytinqi 15%-ə qədər düşdü.\nGünü bu gün də varlı, çoxlu pulu olan insanlara Rusiyada çox pis münasibət var. Rus xalqı (etnik anlamda) bu gün də varlıların çoxunun qeyri-rus olduğundan qıcıq olurlar, pullu insanlara nifrət edirlər.\nÜmumiyyətlə, Rusiyada həmişə "sol" düşüncə, varlılara qarşı aqressiya (pulu necə qazanmaqlarından asılı olmayaraq) çox güclü olub. Bolşeviklər də məhz bu aqressiya üzərində hekayə quraraq, "varlılardan alıb, kasıblara paylayacağıq", şüarı ilə hakimiyyətə gəldilər. Günü bu gün də varlı, çoxlu pulu olan insanlara Rusiyada çox pis münasibət var. Rus xalqı (etnik anlamda) bu gün də varlıların çoxunun qeyri-rus olduğundan qıcıq olurlar, pullu insanlara nifrət edirlər. Hətta Razin üsyanı da, əslində, kasıbların varlılara qarşı çıxışı idi, Razinin əsl cani, başkəsən olmasına baxmayaraq Rusiyada ona sevgi var idi, SSRİ isə öz hekayəsinə uyğun onu qəhrəmana çevirdi, cəmiyyətə elə sırıdı.\nAvropada belə münasibət, varlılara aqressiya fərqli olub, çox zaman etnik səviyyəyə enərək "antisemit" formasını alıb. Maraqlıdır ki, "qədim solçu" Robin Qud əfsanəsi SSRİ-də Qərbdən daha çox tanınıb və populyar olub.\nŞərq-müsəlman, o cümlədən Azərbaycan cəmiyyətində varlılara münasibət həmişə fərqli olub, aqressiya olmayıb, amma paxıllıq hissi önə çıxıb. Hətta bizim öz "qədim sol" əfsanəmiz olan Koroğlu dastanında da varlılarla mübarizədən çox önə "sevgi hekayəsi", varlı qızı Nigarla, kasıb oğlu Rövşənin "romantik" hissləri önə çıxır. Dastanda "kişilik", "namus", "dostluq", "xəyanət" motivləri "sosial ədalət" hekayəsini çox arxa plana atır. Nəticədə Koroğlu dastanı da SSRİ-nin öz hekayə quruculuğu alətinə çevrilmişdi.\nBizdə varlı adama qibtə edirlər, ona yaxın, hətta qohum olmağa çalışırlar, onun pulu hansı yolla qazandığı camaatı maraqlandırmır. ...Cəmiyyətin böyük əksəriyyəti fürsətçildi, özü "oğurlaya" bilməyəndə deyinir, ən böyük hikkəsi odur ki, niyə o özü oğurlaya bilmir, həmin "piroqa" yaxın buraxılmır.\nBizdə varlı adama qibtə edirlər, ona yaxın, hətta qohum olmağa çalışırlar, onun pulu hansı yolla qazandığı camaatı maraqlandırmır. Bunun əksi olsaydı, korrupsiyadan şəxsi söhbətlərdə gileylənən cəmiyyət üzvləri öz toyunda-yasında boğazınacan korrupsiyaya batmış "rəisləri", müxtəlif ranqlı məmurları başda otuzdurmaz, ən çox onlara diqqət və hörmət göstərməzdi. Cəmiyyətin böyük əksəriyyəti fürsətçildi, özü "oğurlaya" bilməyəndə deyinir, ən böyük hikkəsi odur ki, niyə o özü oğurlaya bilmir, həmin "piroqa" yaxın buraxılmır.\nMəncə məhz buna görə bizdə korrupsiya araşdırmaları ciddi nəticə doğurmur, "bacarana can qurban", fəlsəfəsinə yoluxmuş cəmiyyətdən korrupsiyaya etiraz gözləmək əbəsdir. Belə...


Avropa ölkəsində 50-ci "SOCAR" istifadəyə verildi | marja.az\nAvropa ölkəsində 50-ci "SOCAR" istifadəyə verildi\nAzərbaycan Dövlət Neft Şirkəti (SOCAR) Rumıniyada növbəti 50-ci yanacaqdoldurma məntəqəsini (YDM) istifadəyə verib.\n“Bu ilin sonunadək Rumıniyada SOCAR yanacaqdoldurma məntəqələrinin sayını 60-a çatdırmağı planlaşdırırıq. Bildiyiniz kimi, cari ildə bütün dünya koronavirus pandemiyasından əziyyət çəkir. COVID-19 virusu dünya və o cümlədən Rumıniya iqtisadiyyatına təsirsiz ötüşməyib. Amma buna baxmayaraq SOCAR Rumıniyada cari ilin ilk 6 ayını mənfəətlə başa vurub, 2020-ci il üçün qarşıya qoyulan strateji inkişaf planını da 100 faiz həyata keçirib” - deyə SOCAR-ın Rumıniya nümayəndəliyinin rəhbəri Həmzə Kərimov bildirib.\nHazırda SOCAR Rumıniyanın 24 regionunda “SOCAR” brendli məntəqəyə malikdir.


Satılır 2 otaqlı Həyət evi/villa Binəqədi qəs. Binəqədi rayonu Qiyməti 19000 manat\nElanın kodu: 259969\nDİQQƏT!!! YENİ İL ENDİRİMLƏRİ BAŞLADI!!!!! İNANILMAZ FÜRSƏT!!! Satışda olan hər növ evlərimizə endirimlər!! Tələsin!! 2 otaqlı, 3 otaqlı, 4 otaqlı, 5 otaqlı super təmirli evlər. Qazı, suyu, işığı daimi. İsitmə sistemi kombi. Mərkəzdə, yaxınlıqda dayanacaq, məktəb, mağazalar var. Buyurun dəqiq məlumat üçün əlaqə saxlayın.\nElanın tarixi: 29.12.2018\nSon bir ay : 30290 elan\nSon bir həftə : 6259 elan\nSon 24 saat : 829 elan


“Vaşinqton Post” Baydeni Putinə inanmamağa çağırır – Novator.az\nNovator.az saytı ABŞ-ın “Vaşinqton Post” qəzetində dərc olunmuş “Bayden Putinə inanmaq qərarına gəlib. Yaxşı fikirləşsin” başlıqlı redaksiya məqaləsini ingiliscədən çevirərək təqdim edir.\nABŞ prezidenti Cofez Baydenin Rusiya prezidenti Vladimir Putinlə ilk zirvə görüşü öncəsi bir sıra təxribatlar qeydə alındı. Bunların arasında Rusiya dövlət orqanlarının və qeyri-dövlət subyektlərinin ABŞ-ın həssas hədəflərinə qarşı ardıcıl kiberhücumlar həyata keçirməsini, Rusiya hərbi qüvvələrinin Ukrayna ilə sərhəddə səfərbər olunmasını göstərmək mümkündür.\nBiz bunu doğrudan da edəcəyik. Amma nəticənin ABŞ-ın Putinlə əməkdaşlıq etmək üçün əvvəllər göstərdiyi cəhdlərin nəticəsindən fərqli olacağını düşünməyə heç bir əsas yoxdur.


Xanımı ona şiddət göstərən azərbaycanlı müğənnini polisə verdi: "Danışsam, o insanın üzünə belə baxmaz kimsə" » AzadQadin.Az - Qadın İnformasiya Portalı\nBanu. | 4-05-2021, 09:00\nAzadqadin.Az axşam.az-a istinadən bildirir ki, bu haqda ifaçı "Hüseynova bacıları" proqramında danışıb. O bildirib ki, 1 ilə yaxındır ayrılıblar və övladının üzünü görmür:\nXanımı ona şiddət göstərən azərbaycanlı müğənnini polisə ...\nAvropada qadına şiddət varmı? Norveç təcrübəsi ...\nQadınları fahişəliyə cəlb edən tanınmış azərbaycanlı ...\nAilədə psixoloji şiddətə məruz qalan qadınlar xəstəliyə ...


İmam Cəfər Sadiqdən (ə) namazın qılınma qaydası haqqında » İmamEli.az\nİmam Cəfər Sadiqdən (ə) namazın qılınma qaydası haqqında\nBaxış: 1 442\nİmam Cəfər Sadiqin (ə.) Həmmad adındakı bir yaxın\ndostu rəvayət etmişdir ki:\n“Bir gün İmam Sadiq (ə.): “Mənə ey Həmmad, düzgün tərtibi ilə namaz qıla bilirsənmi?” –deyə soruşdu. Mən: “Ey Ağam, Harizin namaz haqqındakı kitabını əzbər bilirəm”-dedim. İmam (ə.): “Xeyr, belə olmaz; Qalx namaz qıl, baxaq”- deyə buyurdu. Həmmad deyir: Bu zaman, mən qalxıb, İmamın qarşısında qibləyə yönəldim və namaza başlayıb ruku və səcdələri yerinə yetirdim. İmam (ə.), mənim namaz qılmağımı seyr etdikdən sonra belə buyurdu: “Ey Həmmad, gözəl namaz qıla\nbilmirsən. Sizlərdən biri altmış və ya yetmiş yaşına çatdığı halda, hələ də bir namazı bütün qaydası ilə, tam olaraq yerinə yetirə bilməməsi, necə də pisdir.”\nHəmmad deyir: Bu sözlər mənə təsir edərək ruhumu sirkələdi və İmama: “Canım sənə fəda olsun, belədirsə özünüz mənə namaz qılmağı öyrədin”- dedim.\nBu zaman, İmam düzgün bir şəkildə qibləyə doğru durub, barmaqları bitişik halda, əllərini qıçlarına doğru yönəltdi. Ayaqlarının isə arasında üç barmaq məsafə\nolacaq şəkildə bir-birlərinə yaxınlaşdırdı. Xuşu və xuzu içində ayaq barmaqlarının hamısını qibləyə doğru yönəltdi və: “Allah Əkbər” deyərək, namaza başladı. Həmd surəsini, ondan sonra da İxlas surəsini qiraətlə düzgün bir şəkildə oxudu və bir nəfəs alacaq qədər zaman gözlədikdən sonra ayaq üstə olduğu halda: “Allahu Əkbər”-dedi. Sonra, rukuya əyilərək, ayaqlarının arası aralı olduğu halda, əllərinin içiylə diz qapaqlarını qapadı və kürəyi dümdüz halda dizlərini arxaya çəkdi. Belə ki, əgər\nkürəyinə bir damcı su və ya yağ düşsəydi, kürəyinin düz və dizlərinin arxaya çəkilmiş olduğundan o su və yağ damcısı olduğu yerdə qalardı. Həmçinin boynunu uzadaraq, gözlərini cüzi şəkildə qapayaraq, qiraətlə zikr söyləməyə başladı və üç dəfə: “Subhanə Rabbiəl Əzimi və bihəmdih”-dedi. Sonra ayağa qalxaraq tam olaraq düz durduqdan sonra: “Səmiəllahu limən həmidəh”-dedi. Sonra əllərini üzünün səthinə qaldıraraq ayaq üstə (qiyamda) olduğu halda: “Allahu Əkbər” dedi və səcdəyə getdi. Səcdəyə gedərkən əllərini dizlərindən öncə yerə qoydu və üç dəfə: “Subhanə Rabbiəl əla və bihəmdih”- dedi. Səcdə halındaykən gövdəsinin bir hissəsini yerə\ntoxundurmadan səkkiz üzvünü - yəni alnını, əllərinin içini, dizlərini, ayaq barmaqlarının ucunu və burnunu yerə qoydu. Bu əzalardan yeddisinin səcdə halında yerə\nqoyulması fərz, burunun yerə qoyulması isə sünnətdir və ona burunu yerə sürtmək deyilir. Sonra başını səcdədən qaldırdı və tam olaraq oturdukdan sonra: “Allahu Əkbər”-dedi. Bu halda sol tərəfi üstündə oturub sağ ayağının üstünü sol ayağının iç qisminə qoydu və: “Əstağfirullahə və ətubu iləyh”-dedi. Daha sonra oturaqlı olduğu halda: “Allahu Əkbər” deyib ikinci səcdəyə getdi və birinci səcdədə söylədiklərini təkrarladı. Nə rukusunda, nə də səcdəsində, bədənindən bir yardım almadı. irsəklərini, səcdə edərkən yerə qoymadı və qanad şəklində göydə tutdu. İmam beləcə iki rəkət namaz qıldı. Sonra mənə tərəfə dönərək: “Ey Həmmad”-dedi. “Namazı belə qıl, namaz əsnasında sağına, soluna baxma; Əlinlə və barmaqlarınla oynama və ağız suyunu sağına, soluna və önünə atma.” (Biharul Ənvar, c. 84, s. 185, Əl-\nVəsail, c. 4, s. 673) Yuxarıda nəql etdiyimiz bu hədisdə, İmam Cəfər Sadiq (ə.), həm namazın fərzlərini, həm də bir qismi kişilərə aid olmaqla bəzi sünnətlərə işarə edilərək adı çəkilən yaxın dostuna düzgün namaz qılmaq şərtini öyrətməyə çalışmışdır. Nəhayət insan, namaza durduğunda, əmr edilən fərz və sünnətlərə riayət etməklə yanaşı kimə yönəldiyinin və kiminlə danışdığının fərqinə varmalıdır. Allah Təalanın da: “O kəslər ki, namazlarında (hər şeyi unudaraq ruhən və cismən yalnız Allaha) müti olub (Ona) boyun əyərlər! (Allahın qarşısında kiçilərlər!)” (Muminun, ayə 2)-buyurduğu kimi, xuşu və xuzu halında olmalıdır. İnsan gərək yuxulu, istəksiz və ikrah hissi ilə namaza durmamalıdır. Allah bəndəsi gərək ki, zəlil bir halda Haqqa yönəlməlidir. Özünü dünyəvi arzu, kədər və düşüncələrdən təmizləməlidir.[b] Bilməlidir ki, Allah Rəsulu (s.) və Əhli-Beytdən (ə.) gələn saysız hədislərdə olduğu kimi namaz, Allahın hüzuruna çıxmaqdır. Namaz möminlərin meracıdır. Və namazdan ancaq diqqətini namaza verdiyi qədərində məqbuldur. Buna görə də hər namazını son namazınmış kimi diqqətli qılmağa çalışmalıdır.


… 3 otaq. 101 kv.m. Yeni tikili. Temirsiz. Mertebe: 14/4. Nizami r.Q.Qarayev metrostansiyasinin yaninda, Orbita MTK-nin Premium layihesi olan binada, 3 ...\nQax Rayonu Agcay Kendi Tam Şeraitli Mehlesinde Oturmaga Yeri Manqali Samavari Wifi Si Olan Heyet Evi Gunluk Kiraye Verilir Etrafli Melumat Ucun Zeng Edin ...\nSebail rayonu Azneft dairesinde 5 mertebeli binanin 2 ci mertebesi super temirli 3 otaqli 90 kv. butun esyalariyla .bu erazide kirayenin qiymeti 1200 den asaqi ...\nBakıda 4 otaqlı bağ evi və 4 sot torpaq aylıq kirayə\nPirsagida internat mektebden 600 metr qabaga 4 sot torpaq sahnesi ile birlikde 140 kv bag evi kiraye verilir .1 mertebeli evin her cur seraiti var .kombi, ...\nN.Nərimanovda infrastruktur cəhətdən çox əlverişli yerdə,H.Əliyev mərkəzi, Şərq bazarı,Yaşıl bazar,Təhsil Nazirliyinə çox yaxın məsafədə 2 otaqli 110 kv ...\nŞağanda 4 otaqlı yeni tikili aylıq kirayə\nKIRAYE VERILIR: 3500 Azn. 4 otaq. 200 kv.m. Yeni tikili. Tam temirli. Mertebe: 2. Xezer r. Duz- Corek restoraninin yaninda, Deniz … otaq. 200 kv.m. Yeni ...\n1 otaqli 60 m² 12 / 20 Mərtəbə. Nəsimi rayonu Tibb universiteti,Neptun market yaxinliginda. Сдается квартира в Насиминском районе возле Семашко новое … ...\n1 Otaqli Kiraye Evler 1 otaqli kiraye evler 2020 bag, ofis ve ev elanlari. ucuz və sərfəli qiymətlər, ən böyük 1 otaqli kiraye evler evlerin bazasi bina.az saytinda. 1 otaqli kiraye evler axtaranlar ve evlerini\nMemar Əcəmidə kirayə evlər 2020\n1 Ci Mikrorayon\n1 Nomreli Notarius\n1 Otaqli Ev Satilir\n1 Sot Nece Metrdir


DİŞLƏR VƏ AĞIZ BOŞLUĞUNA QULLUQ » LoaDinG.Az - Həyat Hekayəni Yarat\nQonaq: 319 Cəmi: 332\nDİŞLƏR VƏ AĞIZ BOŞLUĞUNA QULLUQ\nDişlərə düzgün qulluq etməmə diş əti və ağız boşluğunda damaqların xəstəliklərinin və digər infeksiyaların əmələ gəlmə ehtimalını yüksəldir. İnkefsiya Sizdə qanda şəkərin miqdarını yüksəldə bilər. Qanda şəkərin yüksəlməsi də öz növbəsində ağız boşluğunda infeksiyanın gedişini pisləşdirə bilər. Əgər siz damaq, diş əti və s. infeksiyalıarının ilk əlamətlərini və dişlərə düzgün qulluğu bilirsinizsə, özünüzü qoruya bilərsiniz.\nDİŞ ƏTİ XƏSTƏLİKLƏRİ\nDiş əti xəstəlikləri infeksiyadan əmələ gəlirlər. Bu infeksiya dişlə diş əti arasında yapışqanlı pərdə şəklində yaranıb, bakteriyalardan ibarət olur və diş ərpi adlanır. Bu təbəqəni dişləri fırça və diş sapı ilə təmizləyərkən yox etmək lazımdır. Əks halda infeksiya ilə dolu təbəqə zaman keçdikcə diş daşına çevrilər. Bu zaman diş əti ərp və diş daşı ilə örtülür, qızarır, göynəyir və şişir. Belə olduqda dişlərin hətta ehtiyatla fırçalanması qanaxmaya səbəb ola bilər. Bu isə artıq qinqivitdir. Qinqvitə məhəl verməmək isə diş əti xəstəliklərini daha da ağırlaşdıra bilər.\nDiş ətinin xəstəliyi son nəticədə diş ətini dişdən ayrılması ilə nəticələnir. Dişin kökləri açılır və adama elə gəlir ki, dişləri uzanıb. Dişlərlə diş əti arasında cibciklər yaranır. Bu cibciklər bakteriya və irinlə dolu olub əsl infeksiya mənbəyidir. Bu periodontit adlanır.\nPeriodontit çənə sümüklərini zədələyə və tamlığını poza bilər. Dişlər laxlamağa başlayır. Bunu dişlərin sırasına ağızı yumduqda baxarkən müşahidə edə bilərsiniz. Dişləriniz tez bir zamanda laxlayar, öz-özünə düşər və ya çəkilməkmək məcburiyyəi ilə üzləşər. Diş ətinin xəstəlikərinin ilk əlamətlərini bilməyiniz sonrakı fəsadlardan sizi qorumuş olur.\nDiş əti xəstəliklərinin əlamətləti:\n-Diş ətinin qızarması\n-Şişmiş və ağrılı diş əti\n-Diş fırçası ilə təmizlədikdə qanaxmanın müşahidə oluması\n-Diş ətini sıxdıqda diş əti və dişlər arasından irinin müşahidə olunması\n-Ağızdan pis qoxunun gəlməsi,\n-Dişlərin laxlaması və aralanması\n-Yumulu ağızda dişlərin vəziyyətinin dəyişməsi\nƏgər bu əlamətlərdən heç olmasa birini müşahidə etmisinizsə, mütləq diş həkiminə müraciət edin.\nDİŞLƏRİ NECƏ QORUMAQ OLAR?\nQanda şəkərin miqdarına tənzimləyin. Əgər qanda qlükozanın miqdarı optimal həddədirsə, diş əti infeksiyalarının əmələ gəlmə ehtimalı nəzərəçarpacaq dərəcədə aşağı düşmüş olur.\nDişlərinizi mütəmadi təmizləyin. Ən azı gün ərzində 2 dəfə dişlərinizi tərkibində flüor olan diş məcunu ilə təmizləyin. Yaxşı olar ki, hər dəfə qida qəbulundan sonra dişləri təmizləyəsiniz. Lakin dişləri çox bərk təmizləmək məsləhət deyil. Bu zaman diş ətini dağıda bilərsiniz. Laxlayan dişlər üçün xüsusi yumşaq və ya həlqəvi diş fırçalarından istifadə etmək lazımdır.\nÇalışın diş fırçasını hər 3-4 aydan bir təzələyəsiniz.\nGündə ən azı bir dəfə dişlərinizi diş ipi ilə təmizləyin. Əgər diş ipi ilə təmizləmək xoşunuza gəlmirsə, heç olmazsa dişlərin arasını diş təmizləyənlə təmizləyin. Diş ipi ilə dişlərin təmizlənməsi zamanı ərp və qida qalıqlarını da təmizləmiş olursunuz. Diş həkiminə müraciət edin. Diş həkimi və ya ağız boşluğu üzrə mütəxəsis hər 6 aydan bir müayinə aparmalı və sizin dişlərinizi təmizləməlidir. Bu prosedura diş ərpindən və diş daşından azad olmağa yaxşı imkan yaradır. Həkiminiz ən azı 2 ildə bir dəfə dişlərin rentgen şəklini çəkib, sümük zədələnməsinin olub-olmamasını öyrənməlidir.\nBəzi şəxslərdə sümüklərin zədələnməsi peridontitin yeganə əlaməti olur.\n15-04-2021, 15:22 Baxılıb: 24 932\n34 25 34 12 21 35


Dövlət Bayrağı günü münasibətilə bədii-qiraət müsabiqəsi keçirildi - Xəbərlər - BİNƏQƏDİ RAYON Icra Hakimiyyəti\nDövlət Bayrağı günü münasibətilə bədii-qiraət müsabiqəsi keçirildi\nAzərbaycan Respublikası Prezidentinin 2017-ci il 15 sentyabr tarixli Sərəncamı ilə təsdiq edilmiş “Azərbaycan gəncliyi 2017-2021-ci illərdə” Dövlət Proqramının icrasına uyğun olaraq 9 Noyabr - “Azərbaycan Respublikasının Dövlət Bayrağı günü” münasibətilə Binəqədi Rayon İcra Hakimiyyətinin dəstəyi, Yeni Azərbaycan Partiyası Binəqədi Rayon Təşkilatı və Binəqədi Rayon Gənclər və İdman İdarəsinin təşkilatçılığı ilə “Binəqədi Gənclər Evi” sosial xidmət müəssisəsində “Bayraqları bayraq yapan üstündəki qandır” mövzusunda bədii-qiraət müsabiqəsi keçirildi.\nMüsabiqədə Binəqədi Rayon Gənclər və İdman İdarəsinin rəis müavini Sevinc Süleymanova, 6 №-li Uşaq-Gənclər İnkişaf Mərkəzinin metodist müəllimləri, Binəqədi Rayon İcra Hakimiyyətində təcrübəyə başlamış 11-ci qrup ASAN könüllüləri, məktəblilər iştirak etdilər.\nMüsabiqənin nəticəsinə görə 7-10 yaş qrupu üzrə 3 №-li tam orta məktəbin 4-cü sinif şagirdi Zəhra Novruzlu birinci yerə, 297 №-li tam orta məktəbin 4-cü sinif şagirdi Xanım Əliyeva ikinci yerə, 314 №-li tam orta məktəbin 2-ci sinif şagirdi Ayla Əsgərova üçüncü yerə; 11-14 yaş qrupu üzrə 179 №-li tam orta məktəbin 6-cı sinif şagirdi Ayxan Nəsibzadə birinci yerə, 298 №-li tam orta məktəbin 8-ci sinif şagirdi Rəvan Abdullayev ikinci yerə, 283 №-li tam orta məktəbin 7-ci sinif şagirdi Nəzrin Hümmətova üçüncü yerə; 15-17 yaş qrupu üzrə 102 №-li tam orta məktəbin 10-cu sinif şagirdi Calal Həsənli birinci yerə, 299 №-li məktəb-liseyin 7-ci sinif şagirdi Gülnar Mürsəlzadə ikinci yerə, 284 №-li tam orta məktəbin 7-ci sinif şagirdi Leyla Baxşıyeva üçüncü yerə layiq görüldülər.


02 Aprel 2021 - Cümə 09:49 147 nəfər oxuyub\n"Vətən müharibəsi zamanı Ermənistanın Azərbaycana qarşı istifadə etdiyi “İskəndər” raketlərinin qalıqları Şuşa şəhəri istiqamətində iki ərazidə aşkarkanıb".\n"Xəbər365"in xəbərinə görə, bu sözləri Azərbaycan Respublikasının Ərazilərin Minalardan Təmizlənməsi üzrə Milli Agentliyinin (ANAMA) Operativ Qərargahının rəisi İdris İsmayılov Bakıda raketlərin qalıqlarının nümayiş etdirilməsi zamanı deyib.\nO qeyd edib ki, raketlərin qalıqları Şuşada iki müxtəlif ərazidə aparılan əməliyyat tədbirləri nəticəsində aşkar edilib:\n"Mütəxəssislər tərəfindən ərazidə raket qalıqlarına baxış zamanı “9M723” raketi - hansı ki, onun kod adının “İsgəndər” olduğu müəyyən olunub. Raketin uzunluğu 7 metr 23 sm, diametri isə 920 millimetrdir. Bildiyiniz kimi, bu raketin bir neçə növü var. Raket qalıqlarının üzərində modelini dəqiqləşdirəcək yazıya rast gəlinməyib. Hazırda bu raketin hansı növə aid olduğu istiqamətində dəqiqləşdirmələr aparılır”.\nOnun sözlərinə görə, raketin Şuşa şəhərində düşdüyü ərazidə hazırda da ANAMA-nın əməkdaşları tərəfindən araşdırmalar aparılır:\n"Raket tam olaraq partlayıb, onun içərisində heç bir partlayıcı maddə yoxdur. Onun tam olaraq qalıqları aşkarlanıb”.\nŞuşanın, iki, ərazisində, "İskəndər", raketləri, aşkarlanıb,


Tarixin ən utancverici məhkəməsi: günahsız edam edilən ən gənc insan –\nABŞ tarixində elektrikli stulla edam edilən ən azyaşlı insan 14 yaşlı Corc Stinney adlı afro-amerikalı idi. Stinney Cənubi Karolinada zəncilər və ağların dəmir yolu xətti ilə ayrıldığı Alkolu qəsəbəsində yaşayırdı.\nTeleqraf.com xəbər verir ki, ailəsi Corc Stinneyə iki azyaşlı qızı dəyənəklə döyərək öldürdüyü ittihamı irəli sürüldükdən sonra yaşadığı şirkət anbarından qovulub.\n1944-cü il 24 mart tarixli ittihamnaməyə görə, 11 yaşlı Betti Jun Binniker və 7 yaşlı Meri Emma Tames Alkolu qəsəbəsinin zəncilər yaşayan ərazisində velosipedlə çiçək axtarırdı: “Qızlar yaşadığı evin qarşısında dayanmış Corc Stinneydən haradan çiçək yığa biləcəklərini soruşdu. Bu kiçik qızların son anları idi”.\nO gün Binniker və Tames evlərinə qayıtmadı…\nQızların yox olması qəsəbə sakinlərini ayağa qaldırdı, hamı itmiş uşaqları axtarmağa başladı. Ertəsi gün qızların cəsədləri suyla dolu çuxurda tapıldı. Həmin gün A. C. Bozard adlı həkim qızların küt alətlə başlarına vurularaq öldürüldüyünü açıqladı.\nKlarendon polisi bir hal şahidinin Binniker və Tamesi son olaraq Corc Stinneylə danışarkən gördüyünü söyləməsindən sonra ailənin evinə gedir…\nCorc əlləri qandallanaraq qəsəbə həbsxanasına aparıldı. Burada yanında heç bir hal şahidi və vəkili olmadan iki saat ərzində qapalı bir otaqda ifadəsi alındı. Polisin açıqlamasına görə, Corc Stinney cinayət törətdiyini etiraf edib, qızlardan birinə təcavüz etmək istəyib, amma baş tutmayandan sonra hər ikisini qətlə yetirib.\nCinayətdən bir ay sonra Klarendon məhkəməsində Stinneyin mühakiməsi başladı…\nCorc Stinneyi məhkəmədə ağ irqə mənsub olan vəkil Çarlz Plovden müdafiə edirdi, lakin Plovdenin müdafiəsi zəif və qısa idi. İki saatlıq məhkəmə prosesində Plovden heç bir hal şahidini kürsüyə çağırmadı və prokurorun ittihamına qarşı heç bir dəlil ortaya qoymadı. Cinayətin “yeganə dəlil”i Corcun polisə verdiyi ifadə idi, lakin 14 yaşlı uşağın cinayətini etiraf etdiyinə dair yazılı bir sənəd də yox idi. 10 dəqiqəlik mühakimədən sonra hamısı ağ irqdən olan münsiflər heyəti Stinneyin cinayət törətdiyini təsdiq etdi. Həmin gün uşaq elektrikli stulla edam cəzasına məhkum olundu.\n1944-cü ilin iyunun 16-da qolunun altında “İncil” tapılan Corc Stinney.Kolumbiyadakı Cənubi Karolina ştat həbsxanasının edam otağına daxil oldu…\nO, böyük insanlar üçün hazırlanmış elektrikli stula oturdu. Üzünə taxılmış maska bu yaşda olan uşaq üçün çox böyük idi. Polis Stinneyin bədəninə 2.400 volt elektrik verəndə üzündəki maska sürüşüb düşdü. Edamı izləyənlər gördükləri mənzərə qarşısında dəhşətə gəldilər. İki dəfə elektrikin verilməsindən sonra edam başa çatdı. Saat 19:30-da Corc Stinneyin öldüyü elan edildi. Edamın başlamasından 4 dəqiqə, cinayətin üzərindən 83 gün keçdikdən sonra Corc Stinney gözlərini əbədi olaraq yumdu.\n70 ildən sonra cinayətkar olmadığı sübut olundu…\nCorc Stinneyin cinayət məhkumiyyəti barədə 2014-cü ildə apelyasiya şikayəti verildi. Corcun bacıları etirafın zor gücünə alındığını və cinayətin işləndiyi saatda onun bacısı Ayme ilə birlikdə olduğunu iddia etdilər. Habelə Corcun qəsəbə həbsxanasındakı kamera yoldaşı Uilford Hanterin Corc Stinneyin cinayəti qəbul etmədiyini dediyini irəli sürdülər.\n1 illik müzakirədən sonra 2014-cü ilin dekabrın 17-də hakim Karmen T. Müllen Corc Stinneyin birinci dərəcə cinayət məhkumiyyətini ləğv etdi…\nHakim Müllen açıqladığı qərarda bu hökmün qəddar və qeyri-adi olduğunu bildirərək, müttəhimin haqlarının pozulduğunu və məhkəmə prosesinin qüsurlu olduğunu dedi. Məlum oldu ki, qızların öldürüldüyü çəkicin çəkisi 19 kq olub və 14 yaşlı uşağın bu alətlə iki qızı öldürəcək qədər gücü yox idi. Corc Stinney məsum idi, onu sadəcə olaraq zənci olduğuna görə edam etmişdilər. Nəticə olaraq, 2 məhkəmə prosesinin sonunda sürətlə edam edilən Corc Stinney məsum olduğunu görə biləcək qədər uzun yaşaya bilərdi.\nAmerikalı yazıçı Stefan King 1996-cı ildə “Yaşıl Yol” adlı kitab yazarkən bu hadisədən ilham aldı…\nDaha sonra filmi də çəkilən bu hekayə əslində 14 yaşında edam edilən Corc Stinneydən bəhs edir.